OMD Danmark søger praktikanter til efteråret (Opslag hos OmnicomMediaGroup)
OMD er et af Danmarks mest prisvindende mediebureauer. Vi arbejder med medie- og marketingstrategi og optimering for vores kunder, der spænder bredt fra internationale megabrands til mindre nationale brands. Vi er en del af det globale mediebureaunetværk Omnicom Media Group som er tilstede i over 25 lande.
Til efteråret 2019 leder vi efter praktikanter til 3 af vores teams. Som praktikant bliver du en integreret del af dagligdagen og bliver koblet på forskellige spændende interne og kundeprojekter. Du bliver en del af et fagligt ambitiøst og sjovt arbejdsmiljø, hvor du vil lære noget nyt næsten hver dag og få muligheden for at få en fod, eller et ben, indenfor i OMD og i bureaubranchen.
Det er vigtigt for os, at alle parter får noget godt ud af praktikforløbet. Vi forventer af dig, at du kommer med et stort drive og en lyst til at prøve kræfter med det daglige arbejde – at du bruger hovedet og spotter muligheder og ser positivt kritisk på opgaver, men løser dem med et kreativt sind. Til gengæld lægger vi os i selen for, at du får det meste ud af tiden hos os, og vi arbejder altid med opstartsforløb, fast reference og løbende statusmøder og udviklingssamtaler. Vi tilbyder et praktikforløb, hvor du kommer under vingerne hos nogle af branchens dygtigste rådgivere.
Opgaverne som praktikant spænder bredt, så du kan opbygge grundlæggende kompetencer indenfor marketing paletten.
I vores Client team, vil du primært beskæftige dig med:
Assistere med input til strategi, medieplanlægning ift. rådgivning til kunder
Indsigtsarbejde og desk research ift. strategiarbejdet
Medproducent af kundepræsentationer og kampagneoplæg samt rapportering og evaluering af kampagner
I vores Digitale team, vil du primært beskæftige dig med:
Monitorere kampagner og udarbejde kampagneopfølgninger
Hjælpe til ved mediaoplæg og kundepræsentationer
Rapportere media- og marketingdata
I vores Programmatic team, vil du primært beskæftige dig med:
Opsætning og optimering af digitale kampagner – ud fra målgrupper og målsætninger
Målgruppe- og kampagne indsigter
Diverse ad hoc opgaver – såsom analyser af datasæt
Vi forstiller os, at du…
Er godt i gang med en relevant bacheloruddannelse / professionsbachelor, og du drømmer om en karriere i bureaubranchen, er startet på din kandidat på Aarhus Universitet eller lignende og vil have hands-on erfaring
Har en stor interesse for sociale og digitale medier og marketing, og du er opmærksom på nye tendenser i markedet
Er pligtopfyldende og detaljeorienteret. Du kan bevare overblikket i travle situationer og overholde deadlines
Har kendskab til Microsoft Word, Excel og PowerPoint
Vi tilpasser kontrakten og startdato til din praktikform og er fleksible i forhold til de forpligtigelser, du har på dit studie. Vi ser gerne, at du kan være hos os i 4-6 måneder på 30-37 timer om ugen med opstart efter sommerferien. Stillingen er ulønnet.
Send din ansøgning, CV og eksamensbevis til os hurtigst muligt. Skriv gerne hvilket team du har mest lyst til at blive en del af. Send gerne din ansøgning hurtigst muligt, da vi løbende kalder ind til samtale.
https://studerendeonline.dk/job/1275090/omnicommediagroup/omd-danmark-soger-praktikanter-til-efteraret
Oprettet d. 16.01.2019, sidst opdateret d. 16.01.2019 2019-01-16 05:08:39.163
https://studerendeonline.dk/job/1275090/